Ciolacu, atac la fostul ministru Daniel Breaz: "Se milogea și se ruga la Dragnea".
Demisia din PSD a fostului ministru al Culturii, Daniel Breaz, criticată dur de Marcel Ciolacu. "Cea mai rușinoasă dintre toate mi se pare plecarea domnului Breaz", zice Ciolacu. "Este posibil ca actuală putere să vină cu alte propuneri la colegi", adaugă șeful PSD.
Cea mai rușinoasă plecare din PSD a fost cea a lui Daniel Breaz, susține liderul interimar al partidului, Marcel Ciolacu: "Îmi aduc aminte un episod cu dânsul în biroul domnului Dragnea, cum se milogea și îl ruga frumos să fie măcar o lună ministru"."Știam de o săptămână. Foarte rușinoasă plecarea fiecăruia, dar cea mai rușinoasă dintre toate mi se pare plecarea domnului Breaz. Îmi aduc aminte un episod cu dânsul în biroul domnului Dragnea, cum se milogea și îl ruga frumos să fie măcar o lună ministru al Învățământului sau Culturii, ca să poată să mai fie, conform legii, încă o dată rector", a declarat Marcel Ciolacu.Șeful PSD a mai precizat că se așteaptă și la alte plecări din partid, însă nu va fi vorba despre "pierderi spectaculoase"."Este posibil ca actuala putere să vină cu alte propuneri la colegi. Astăzi am avut avut o discuție cu colegii și am bifat fiecare organizație în parte. Nu vor fi pierderi spectaculoase", a mai spus Ciolacu.Senatorul Daniel Breaz și deputaţii Luminiţa Jivan şi Marilena Meiroşu au demisionat din PSD.